**BILJEŠKE UZ REALIZACIJU PRORAČUNA – RVI (IZVRŠENJE**

**ZA RAZDOBLJE 1.SIJEČNJA DO 31. PROSINCA 2023. GODINE**

**Naziv i adresa obveznika: OŠ Grigora Viteza, Kruge 46, Zagreb**

**RKP:15489, MB:03279502, OIB:54303952361**

**Žiro račun: HR3224020061100941401**

**Razina: 31, Razdjel: 000**

**Djelatnost: 8520 Osnovno obrazovanje**

**Šifra županije: 21, Šifra grada/općine: 133**

Osnovna škola Grigora Viteza posluje u skladu sa Zakonom o odgoju i obrazovanju u osnovnoj i srednjoj školi, Zakonom o ustanovama te Statutom Škole. Škola vodi proračunsko računovodstvo temeljem Pravilnika o proračunskom računovodstvu i Računskom planu, a financijske izvještaje sastavlja i predaje u skladu s odredbama Pravilnika o financijskom izvještavanju u proračunskom računovodstvu.

Za 2023. godinu planirano je nakon I. rebalansa ukupno 2.424.680,00 eur rashoda, odnosno 2.039.320,00 eur bez sredstava Osnivača na 6711, 6712, 6391 i 6393. Ukupna realizacija u prihodima iznosi 2.580.253,74 eur, dok su rashodi ostvareni u iznosu od 2.534.591,70 eura.

Stavke prihoda

6361 i 6362 – do značajnog odstupanja u odnosu na plan došlo je zbog rasta osnovice za izračun plaće zaposlenicima, povećanog broja zapošljavanja zamjena i naloga za prekovremeni rad učitelja uzrokovanih čestim bolovanjima, te zbog popratnih materijalnih prava koja zaposlenici ostvaruju Kolektivnim ugovorom a koja nije moguće predvidjeti u potpunosti (pomoći za bolovanja dulja od 90 dana, pomoći za smrt užeg člana obitelji, prijevremene mirovine…). Također, udžbenici i radni udžbenici planirani su na 6361, a dio udžbenika koji su višegodišnji i koji se knjiže na razred 4 naknadno su preknjiženi na 6362. U rujnu je teško planirati potrebna sredstva za nabavu udžbenika zbog naknadno objavljivanih kataloga odobrenih udžbenika, a ne znajući kakvo će biti stanje vraćenih udžbenika.

Potrebno je napomenuti i da su većina udžbenika radni udžbenici i da će biti potrebni sve veći izdaci na nabavu udžbenika. U ove prihode ulaze i prihodi za sufinanciranje roditelja pratitelja djece s teškoćama u razvoju i iako upisujemo djecu koja po mjestu stanovanja gravitiraju našem području često se zna dogoditi da imamo i djecu s daljeg područja, a koja ostvaruju pravo na naknadu prijevoza.

Isto tako potrebno je reći da su ostvarena i sredstva po prijavljenim projektima i natječajima Ministarstva obrazovanja kao što su Luka Ritz, Izvannastavne aktivnosti, te Programi za darovirte. Za neka od njih sredstva će se tek utrošiti i pravdati izvješćem.

6381 – planirani prihod se odnosio na završnu isplatu projekta KA1 „Žuti šešir“ koja je uplaćena u rujnu 2023. (6.108,60 eur) , dok je završna isplata za projekt KA2 „Start EU-up“ planirana u 2022. godini koja je na kraju i odobrena u 2022. godini ali je puštena i sjela na žiro račun u veljači 2023. godine (4.398,00 eur). U međuvremenu, postali smo i ponosni nosioci akreditacije za naredno petogodišnje razdoblje, a za što nisam imala saznanja u vrijeme pisanja plana. Akreditacija za prvo razdoblje lipanj 2023. – lipanj 2024. uplaćena je u srpnju 2023 godine u iznosu od 18.232,00 eur, te za sudjelovanje ambasadorice na međunarodnoj konferenciji dodatnih 403,72 eur. Zbog svega navedenog došlo je do većih odstupanja.

6393 – prihod se odnosi na prihode Gradskog ureda u sklopu projekta „Pomoćnici u nastavi, stručni i komunikacijski posrednici kao potpora inkluzivnom obrazovanju - faza V i VI

6413 – planirani prihod se odnosio na kamate po viđenju koje su ukinute

6526 – ostali nespomenuti prihodi – prihodi roditelja za sudjelovanje u financiranju školske kuhinje i programa produženog boravka, te uplate učenika za ulaznice, edukativne programe i prijevoz za provođenje izvannastavnih aktivnosti (odlasci u kazališta/kina, Maksimirski istraživači i sl…) prema Godišnjem planu i programu. Veće je odstupanje planiranog u odnosu na izvršeno jer su zbog nastavljanja Odluke Vlade o sufinanciranju svakog učenika s 1,33 eur po danu za prehranu smanjen udio participacije roditelja.

6615 – najam dvorane planiran je u većoj mjeri nego je ostvaren zbog većih očekivnja u najmu vanjskim korisnicima u večernjim terminima. Naime, dva kluba su Programom javnih potreba u sportu Grada Zagreba zauzela većinu popodnevnih termina, dok su neki vanjski korisnici koji nisu članovi Sportskog saveza i imaju veće cijene večernje termine i otkazali.

6631 i 6632 – Tekuće i kapitalne donacije – planirani su iznosi na temelju proteklih nekoliko godina, međutim i naša Škola se kao i mnoge druge uključila u nagradnu igru u kojoj smo skupljene kupone i bodove zamijenili za stvari iz ponuđenog kataloga (najvećim djelom sitan inventar).

Stavke rashoda

3111-3132 – usko vezano uz prihode 6361, odnosno odstupanje je zbog rasta osnovice, povećanog broja zapošljavanja zamjena i naloga za prekovremeni rad učitelja uzrokovanih čestim bolovanjima, dok su ostali rashodi za zaposlene u pozitivnom odstupanju zbog teško predvidivih situacija u ostvarivanju materijalnih prava iz Kolektivnog ugovora

3211 i 3213 – do značajnijeg odstupanja je došlo zbog provođenja prvog ciklusa petogodišnje Akreditacije (Erasmus projeki) te nedovoljno planiranih prihoda u dostavljenim limitima za dnevnice učiteljima prilikom provođenja Škole u prirodi i jednodnevnih terenskih nastava koje su sastavni dio „života“ jedne škole.

3221 – do većeg odstupanja je došlo zbog inflacije cijena i povećanih troškova nabave uredskog materijala i materijala za čišćenje ( npr. papir je poskupio skoro 50%), te zbog knjiženja materijala potrebnih za provođenje raznih radionica po gore navedenim dobivenim projektima (Preventivni programi, Luka Ritz, Izvannastavne aktivnosti, Program za darovite).

3222 – troškovi prehrane planirani su prema dostavljenim limitima ali i preveliko planiranog iznosa participacije roditelja. U realizaciji troškova prehrane trudili smo se maksimalno u ostvarenju ciljeva poboljšanja kvalitete školskih obroka, a prema napucima i održanim sastancima s Osnivačem.

3224 – više od pola iznosa odstupanja po ovom kontu odnosi se na materijal za popravak crpke i ventila u toplinskoj stanici (1.725,40 eur) što je bio nepredvidiv trošak

3225 – do povećanja troškova je došlo zbog nabavke sitnog materijala iz dobivenih projekata – konkretno za provođenje izvannastavnih aktivnosti projekta te iz donacija, te opremanje školske kuhinje potrebnim sitnim inventarom kako bi se olakšalo provođenje novih jelovnika

3227 – do neznatnog povećanja troškova došlo je zbog kompletne obnove službene obuće koja je poskupila zbog velike inflacije cijena, te nabavke odjeće za novu kuharicu

3231 i 3232 – planirani iznosi su definirani limitima nadležnog Gradskog ureda, a nisu svi iskorišteni, dok su u potpunosti iskorištena sredstva za povećane usluge tekućeg i investicijskog održavanja

3234 – nedostatno planirana sredstva limitima, te iako smo uložili maksimalan trud u razdvajanje otpada i odvoz komunalnog otpada prema vrsti i količini odvoza jednostavno planirana sredstva nisu dovoljna.

3235 – do odstupanja je došlo zbog cijene najma dvorane potrebne za izvođenje našeg autorskog mjuzikla „Na putu s Antuntunkom“ u KUC Travno. Bilo je planirano i aplicirali smo za besplatan termin preko natječaja za Program javnih potreba u kulturi, međutim to nismo uspjeli realizirati.

3236 – do odstupanja je došlo zbog nerealiziranih sistematskih pregleda. Sistematski pregledi se odvijaju upravo za vrijeme pisanja ovih objašnjenja, odnosno za vrijeme trajanja II. djela zimskih praznika

3237 – do značajnog odstupanja je došlo zbog većih troškova pomoćnika u nastavi preko Ugovora o radu nego na stavci Ugovora o djelu pa je ostalo neiskorištenih sredstava. Naime, naša Škola je specifična po velikoj potrebi za pomoćnicima u nastavi do kojih je sve teže doći, a kada ih i uspijemo naći, osobe traže Ugovor o radu koji je za njih povoljniji. Planirano je na temelju prethodnih godina, međutim npr. u 2023./2024. je svega 1 osoba na Ugovor o djelu dok su 2 na studentskom ugovoru.

3239 – do odstupanja od planiranog je došlo zbog realizacije Projekta preventivnih programa iz šk.god. 22/23, te Projekta izvannastavnih aktivnosti, a sve povezano u cjelinu povodom dana škole za veliku 70.-tu obljetnicu

3292 – planirana su sredstva za premije osiguranja, međutim niti jedan račun tijekom 2023. godine nije stigao

3296 – planirana su isplate sudskih presuda vezanih uz tužbu zbog nepovećanja osnovice (u našoj Školi su 3 tužbe). Jedna tužba je isplaćena u 2023., druga u 2024., a za treću postupak još traje. Nadamo se do kraja 2024. godine riješiti i zadnju.

3299 – planirano je više nego što je ostvareno odnosno na tom kontu su planirani Programi škole u prirodi i izvannastavnih aktivnosti i određeni su limitima, a i našim apliciranim natječajima za koje u trenutku planiranja ne znamo hoćemo li ih ostvariti ili ne, te nemam potpuni troškovnik pa takove troškove planiram na 3299. Programi su ostvareni, čak i u većem obujmu ali do razlike dolazi zbog knjiženja rashoda prema vrsti troška ( npr. prijevoz za školu u prirodi knjižen je na 3231 i sl.)

3431 i 3433 – do odstupanja u odnosu na planirano je zbog manjka limita što se do kraja 2023. zbog uspostavljenih redovitih primanja u 2024. godini ne bi trebalo ponavljati. Odstupanje se odnosi na naknadno pristigle račune za kamate zbog kašnjenja u plaćanjima ali za prethodno razdoblje

3722 – do značajnog odstupanja je došlo zbog povećanih troškova prijevoza pratiteljima djece s teškoćama u razvoju nego što su planirane. Planirani iznos dobiven je iz prosjeka troška prethodnih godina dok se poskupljenja energenata i udaljenost mjesta stanovanja Korisnika do Škole ne mogu u potpunosti predvidjeti.

4221-4264 – do značajnih odstupanja je došlo zbog dodatno odobrenih sredstava krajem 2023. godine, te nabave klima uređaja za dobivena povećana sredstva za tekuće i investicijsko održavanje, uz redovno planiranu nabavu. Tako su u 2023. godini što se tiče većih iznosa nabavljena stolna računala 16 kom, školski namještaj za urede i ostale prostorije Škole, te namještaj za učionice i garderobni ormarići, jednosjedi za računalnu učionicu i nabavljena nova računala, klima uređaji tako da nam je većina Škole sada klimatizirana (potreban servis i pregled postojećih klima uređaja), te konvektomat za školsku kuhinju. Što se odstupanja na kontu 4241 tiče, do značajnijeg odstupanja je došlo zbog načina knjiženja četverogodišnjih i jednogodišnjih udžbenika (3722) i nemogućnosti dobivanja informacija o oštećenim udžbenicima i potrebi za iduću godinu obzirom na vremenski odmak školske i kalendarske godine. Iznosi su planirani na temelju prosjeka prethodnih godina.

Podaci o korištenju sredstava fondova EU

Ostvareni prihodi i primici iz fondova Europske unije (Agencija za mobilnost i programe EU) u proračunskoj 2023. godini iznosi 29.142,32 eura.

Sredstva se odnose na:

* završnu isplatu KA1 projekta „Žuti šešir“ u iznosu 6.108,60 eura. Ukupna vrijednost početno je iznosila 38.143,00 eura, međutim tijekom trajanja Projekta dolazilo je do promjena lokacija i tečajeva mobilnosti pa je ukupna vrijednost na kraju iznosila 36.623,00 eur. Rashodi se odnose na završnu isplatu prema pojedinačnim ugovorima sklopljenim sa zaposlenicima koji su provodili mobilnosti. Ugovori su sklopljeni na način da se prije provođenja mobilnosti po projektu i Ugovoru isplati 100% iznosa za prijevoz te 80% pripadajućih individual support naknada, dok kotizaciju za tečaj plaća direktno Škola preko žiro-računa, što zapravo znači da se provoditeljima mobilnosti isplatilo još zaostali 20% individual supporta. Ostatak organizacijskih troškova Škole će utrošiti na svoje potrebe a koje su povezane projektom.
* Završnu isplatu KA2 „Start EU-UP“ projekta u iznosu 4.398,00 eura. Troškovi po ovom projektu biti će utrošeni također kao i za prethodno projekt na potrebe koordinatora projekta u Školi a povezani su s Projektom. Ukupna vrijednost ovog KA2 projekta koji je započeao još 2019. godine i koji se razdužio zbog pandemijske dvije godine i nemogućnosti provođenja mobilnosti iznosi 21.990,00 eura.
* Akreditacija – kao što je već do sada spomenuto, nosioci smpo i Akreditacije Agencije za mobilnost i projekte na razdoblje od 5 godina. Ukupne vrijednosti projekta nema, dok je vrijednost prvog razdoblja korištenja (2023./2024) 22.790,00 eura od čega nam je isplaćeno 18.232,00 eura. Rashodi su za provođenje mobilnosti i kotizacije, na način kao je odrađeno i sa KA1 projektom „Žuti šešir“, isplaćuje se po Ugovoru 80% individual supporta, 100% troška putovanja, te kotizacija sa žiro računa Škole, a troškovi vezani uz provođenje mobilnosti evidentirani su na kontu 3213 (stručna usavršavanja zaposlenika)
* Također na kontu 6381 knjižena je i refundacija za sudjelovanje koordinatorice akreditacije na međunarodnoj konfereciji u iznosu od 403,72 eura

U Zagrebu, dana: 22. veljače 2024.

Voditelj računovodstva: Martina Baletić

Ravnateljica:

----------------------------------

 Vlatka Kovač, dr.sc.